επι πελοπος αρχοντος γαμηλιωνος εκτει μετ εικαδας εκκλησια κυρια εν τωι εκκλησιαστηριωι αγαθοκλης απολλοδωρου παιανιευς ειπεν επειδη αμφικλης μουσικος και μελων ποητης ακροασεις και πλειους εποησατο και προσοδιον γραψας εμμελες εις την πολιν τους τε θεους τους την νησον κατεχοντας και τον δημον τον αθηναιων υμνησεν εδιδαξεν δε και τους των πολιτων παιδας προς λυραν το μελος αιδειν αξιως της τε των θεων τιμης και του αθηναιων δημου επαγγελλεται δε και εις το λοιπον ευχρηστον εαυτον παρασκευαζ[ειν] καθοτι αν ηι δυνατος οπως ουν και η βουλη και ο δημος ο αθηναιων των εν δηλωι κατοικουντων φαινωνται τιμωντες τους αξιους αγαθει τυχει δεδοχθαι τει βουλει του[ς λαχοντας] προεδρους εις την ε[πι]ουσαν εκκλη[σι]α[ν] [χρηματισ]αι περι τουτων γνωμην δε [ξ]υμβαλλεσθαι της βουλης εις τον δημον οτι δοκει τει βουλει επαινεσαι τε αμφικλην φιλοξενου ρηναεα επι τε τει εις τους θεους ευσεβειαι και τει εις τον δημον τον αθηναιων ευνοιαι και στεφανωσαι αυτον δαφνης στεφανωι αποστειλαι δ αυτωι και ξενιον καλεσαι δε αυτον και εις το πρυτανειον επι την κοινην εστιαν αναγραψαι δε τοδε το ψηφισμα εις στηλην λιθινην και στησαι εν τωι ιερωι της αρτεμιδος.
Delos — 165/4 BC
 165/4 BC